भोजपुरी सिनेमा का जाने माने फिल्म निर्माता व अभिनेता एवं समाजसेवी अरुण सिंह ’भोजपुरिया काका’ बाढ़ पीड़ितों की त्रासदी को देखकर बहुत बहुत दुःखी हैं। उन सभी की मदद के लिए वे एड़ी-चोटी का जोर लगा दिए हैं। जी हाँ, अरुण सिंह अनुसंधान फाउंडेशन ट्रस्ट के साथ मिलकर बाढ़ पीड़ितों के लिए हर संभव मदद पहुँचा रहे हैं। इतना ही नहीं उन्होंने अपने पर्सनल अकाउंट से 1,51,000 (एक लाख इक्यावन हजार) रूपये का अनुदान भी दिया है और अपनी टीम को भी राहत कार्य में लगा दिये हैं। उनकी इस पहल से बहुत से पीड़ितों को भी मदद मिल रही है।